

**Návrat do budúcnosti**

**Stať sa spoločníkom Doka, legendy z filmu „Návrat do budúcnosti“, cestovať s ním v čase a pomôcť mu zorientovať sa v Skalici môže ktokoľvek, kto má smartfón!**

Emmett Lathtrop Brown, ktorého ale všetci volajú „Dok“, utratil veľa peňazí na svoje neúspešné prototypy a pokusy. Jeden vynález sa mu ale predsa len podaril, ide o auto umožňujúce cestovať v čase! Potrebuje ale financie na svoje ďalšie vedecké účely, a tak ide po stope rôznych legiend po celej Zemi a vyhľadáva starodávne poklady. V Skalici ale potrebuje asistenciu, keďže to tam vôbec nepozná. Kto mu pomôže a budú spoločne úspešní, tak toho odmena neminie!

Toľko úvod do novo spustenej hry, v ktorej sa hráči zábavnou formou zoznámia s mestom Skalica. Pre inštaláciu hry postačí do prehliadača v smartfóne zadať adresu [qr.geofun.sk/553](http://qr.geofun.sk/553). Telefón sám ponúkne inštaláciu bezplatnej aplikácie GEOFUN a následne stiahnutie hry "Návrat do budúcnosti". Potom už stačí dôjsť len na Námestí slobody k pamätníku so sochou Ľudovíta I. Veľkého a aplikácia sama ponúkne odštartovanie hry.

Ing. Renáta Medňanská, vedúca Turistickej informačnej kancelárie mesta Skalice, k novej hre dodáva: *"Geolokačná hra v našom meste určite veľmi poteší nielen existujúcim hráča GEOFUNu, ale i návštevníkov mesta. Vedzte, že mnohé informácie prekvapia aj znalých miestnych obyvateľov. Každý teraz môže spoznávať Skalicu zábavnou a dobrodružnou formou. Zážitok je to, na čo sa z návštevy najdlhšie spomína!"*

Hru je možné odohrať kedykoľvek počas roka a je dobré si na ňu vyčleniť aspoň jeden a pol hodiny. Cestou hráčov čaká mnoho miestnych historických a technických zaujímavostí, budú plniť rôzne úlohy, aby vo svojom poslaní uspeli.

**Odkazy:**

* webová prezentácia hry: [www.geofun.sk/navrat-do-buducnosti/](http://www.geofun.sk/navrat-do-buducnosti/)
* rýchly odkaz pre stiahnutie hry do smartfónu: [qr.geofun.sk/553](http://qr.geofun.sk/553)
* tlačová prezentácia hry: [www.geofun.sk/navrat-do-buducnosti/print/](http://www.geofun.sk/navrat-do-buducnosti/print/)
* podklady pre novinárov: [www.geofun.sk/na-stiahnutie/](http://www.geofun.sk/na-stiahnutie/)

**Pre viac informácií kontaktujte:**

* Ing. Renáta Medňanská, vedúca Turistickej informačnej kancelárie mesta Skalice, tel: + 421 34 6645341, mednanska.renata@mesto.skalica.sk
* Vít Pechanec, projektový manažér, GEOFUN, s.r.o., tel. +420 603 799 819, vitek@geofun.cz

**O GEOFUNu**

GEOFUN vychádza z populárneho geocachingu. Hry v ňom prináša unikátne príbehy, ktorých súčasťou sa stávajú samotní hráči, a poznávanie je tak pre nich oveľa zábavnejšie a prináša mnoho zážitkov.

GEOFUN v sebe spája štyri populárne záležitosti:

 **zážitky**  **cestovanie**  **poznávanie**

**… a to všetko zadarmo v**  **smartfóne!**

Princíp hry spočíva vo **využití smartfónov** so systémami iOS alebo Android, ktoré umožňujú lokalizáciu. Vďaka GPS modulu telefón presne vie, kde sa nachádzate, a podľa toho reaguje, komunikuje a udeľuje úlohy. Okrem toho tak meria čas, vie nahrávať aj púšťať video, zobrazovať fotografie, komunikovať s vami hlasovo, hodnotiť vaše odpovede na rôzne otázky, zvláda **rozšírenú realitu** a ešte mnoho ďalšieho.

Kúzlo GEOFUNu tkvie v tom, že hráč **nevie, aké úlohy ho čakajú**, kým nedorazí na určené miesto začiatku geosrandy. Vopred zistí iba stručný opis geosrandy a **faktory** náročnosti, ktoré sú štyri - **fyzický, mentálny, trápnosti a zábavy**.

**Plnenie úloh sleduje a kontroluje** samotná mobilné aplikácie prostredníctvom technických možností (senzorov), ktoré má smartfón k dispozícii. Hráči potom dostávajú tzv. **geonky (body)** podľa úspešnosti plnenia úloh. Hráč získava geonky do celkového skóre a má možnosť hrať o rôzne ceny v aktuálne prebiehajúcich **súťažiach**.